પાકિસ્તાની ત્રાસવાદીઓ અને કમાન્ડોઝ ભારત-પાકિસ્તાન વચ્ચેની દરિયાઈ સીમા મારફતે ગુજરાતમાં કચ્છના અખાતના રસ્તે પ્રવેશવાની સતત પેરવી કરી રહ્યા હોવાની કેન્દ્રીય ગુપ્તચર એજન્સીની ચેતવણી વચ્ચે કચ્છના અરબી સમુદ્રમાં આવેલા હરામી નાળા વિસ્તારમાંથી ગઈ કાલે સરહદી સલામતી દળના જવાનો દ્વારા પાંચ પાકિસ્તાની બોટ ઝડપી લેવાતાં આ સંવેદનશીલ દરિયાઈ વિસ્તારમાં પાકિસ્તાની ઘૂસણખોરોની હરકતો વધી રહી હોવાનાં એંધાણ મળી રહ્યાં છે.